बाक्सा 29 आगष्ट, 2020: बाक्सा जिल्ला भारत भुटान साखाथिनि मानास हारिमारियारि हाग्राजों नांजाबफाना थानाय बाताबारी रिजार्भ हाग्रायाव माखासे सिनाय मोनि सुरां सिखारिफोरा हाग्रानि मासे मैदेरखौ गावथारनानै हाथाइखौ दानस’ना लांदों । बाताबारी रिजार्भ हाग्रायाव 50 बोसोर बैसोनि जानाय मासे मैदेरनि गोथै सह’खौ नुसननानै रायजोफोरा हाग्रा बिफाननो खोन्थाहरो आरो बिथांमोनहा खबर लाहैनानै बुंथियोदि थांनाय सप्तासेनि सिगांनो माखासे सुरां सिखारिफोरा मैदेरखौ गावथारनानै बिनि हाथाइखौ लानानै थांदों होनना सन्देह’ खालामदों दायो हाग्रा बिफाना सुरां सिखारिफोरखौ नायगिरनानै हमनायनि राहा लागासिनो दं होननाबो बुंथियो ।